Aleksandras Matekūnas

Aleksandras Matekūnas (1913 m. birželio 24 d., senuoju stiliumi birželio 11 d. Zarasuose – 1939 m. sausio 28 d. Kaune) – Lietuvos žurnalistas, redaktorius.

 Biografija 
Nuo 1929 m. leidinių „Kūno kultūra ir sveikata“, „Karys“, „Mūsų rytojus“, „Jaunoji karta“, Lietuvos keleivis, „Lietuvos aidas“, „Darbas“, „Verslas“ bendradarbis. 1932 m. kartu su A. Matiuku pradėjo leisti „Zarasų kraštą“. 1934–1936 m. dienraščio „Rytas“ darbuotojas. Lietuvos žurnalistų sąjungos narys.

1933 m. parašė scenos veikalėlį „Sporūtos dienoms švintant“. 

 Šaltiniai 

Kategorija:Lietuvos redaktoriai
Kategorija:Lietuvos žurnalistai